**Antti Juho Pekka Karjalainen** (s. 23. elokuuta 1995 Sotkamo) on suomalainen jääkiekkomaalivahti, joka pelaa monikansallisen Alps Hockey Leaguen slovenialaisjoukkue HDD Jesenicessa.

Ura
---

### Seuraura

Karjalainen on Sotkamon Kiekon kasvatti. Hän siirtyi 15-vuotiaana Tampereen Ilveksen C-nuoriin kaudeksi 2010–2011. Seuraavan kauden 2011–2012 päätteeksi Karjalainen torjui seuran B2-nuoret SM-hopeaan. Hän pelasi suurimman osan runkosarjastaan Ilveksen B-nuorissa, mutta Karjalainen pelasi myös 12 ottelua A-nuorissa. Kaudella 2012–2013 hän nousi 17-vuotiaana Ilveksen A-nuorten pääasialliseksi vastuunkantajaksi ja Karjalainen pelasi 31 runkosarjaottelua. Hän myös puki 12 SM-liigaotteluun, mutta ei saanut kuitenkaan peliaikaa.

Kaudeksi 2013–2014 Karjalainen siirtyi itävaltalaisen EC Salzburgin kakkosjoukkueeseen pelaamaan Venäjän nuorten sarja MHL:ää. Kaudeksi 2014–2015 hän palasi Suomeen ja siirtyi Rauman Lukon A-nuoriin. Karjalainen puki kauden aikana seuran SM-liigajoukkueen paidan neljään runkosarja- ja yhteen Mestarien liigan otteluun. Koska Lukko oli nimennyt hänet ns. nuorten pelaajien listalle, siirtyi Karjalainen Lukon A-nuorten kauden päätyttyä siirtotakarajan jälkeen helmikuussa 2015 loppukaudeksi lainalle seuran yhteistyöjoukkueen, Mestiksen nousijajoukkue KeuPa HT:n maalinsuulle. Hän teki Mestis-debyyttinsä 27. helmikuuta 2015 kärkijoukkue Mikkelin Jukureita vastaan, jolloin Karjalainen pelasi heti nollapelin ja torjui KeuPan 2–0-voittoon. Hän torjui ottelussa 41 kertaa.

Lukko lainasi Karjalaisen kaudeksi 2015–2016 alustavasti koko kauden kestävällä sopimuksella KeuPaan. Hän nousi joukkueen pääasialliseksi vastuunkantajaksi ja torjui 28 runkosarja- ja 11 playoff-ottelussa neljä nollapeliä. Karjalainen torjui KeuPan seurahistorian korkeimmalle sijalle, Mestiksen neljänneksi, kun joukkue lopulta hävisi pronssiottelun Jokipojille lukemin 4–3. Hänet palkittiin Mestiksen maaliskuun 2016 kuukauden pelaajana. Karjalainen puki Lukon SM-liigajoukkueen paidan kauden aikana kuuteen runkosarja- ja yhteen CHL-otteluun. Saman vuoden helmikuussa joukkue käytti hänen sopimuksessaan olleen option ja teki vuoden mittaisen jatkosopimuksen Karjalaisen kanssa.

Karjalainen lähti kauteen 2016–2017 Lukon SM-liigajoukkueen toisena maalivahtina Kaapo Kähkösen aisaparina. Hän teki miesten pääsarjadebyyttinsä Mestarien liigassa 26. elokuuta 2016 sveitsiläistä ZSC Lionsia vastaan. Lukko hävisi ottelun lukemin 2–3. Karjalainen torjui ottelussa 31 kertaa. SM-liigadebyyttinsä hän teki runkosarjan avauskierroksella 16. syyskuuta 2016 Helsingin IFK:ta vastaan. Karjalainen torjui ottelussa 27 kertaa ja päästi varsinaisella peliajalla neljä maalia. Ottelu eteni aina voittomaalikilpailuun, jossa Karjalainen päästi lopulta Juuso Puustisen laukauksen taakseen ja Lukko hävisi ottelun lukemin 4–5. Hän pelasi kuudessa runkosarja- ja neljässä CHL-ottelussa, kunnes lokakuussa 2016 Lukko vuokrasi Karjalaisen loppukaudeksi Hämeenlinnan Pallokerhoon, kun joukkue hankki muutamaa päivää aiemmin maalivahtiosastolleen kokeneen Jakub Štěpánekin. HPK puolestaan tarvitsi liigatason aisaparin Emil Larmille. Karjalainen torjui joukkueessa liigauransa ensimmäisen nollapelin 22. marraskuuta 2016 Tampereen Ilvestä vastaan. Hän torjui HPK:n 2–0-voittoon päättyneessä ottelussa 22 kertaa. Marko Palo valitsi Karjalaisen ottelun Alumnien tähtien ykköstähdeksi. Hän jäi lopulta selkeäksi kakkosmaalivahdiksi Larmille. Karjalainen pelasi kauden aikana SM-liigassa yhteensä 23 runkosarjaottelua torjuen kaksi nollapeliä.

Kaudeksi 2017–2018 Karjalainen teki HPK:n kanssa uuden, kolmivuotisen sopimuksen. Hän pelasi Emil Larmin aisaparina 17 runkosarjaottelua ja yhden Spengler Cupin ottelun, kunnes tammikuussa 2018 seura vuokrasi Karjalaisen loppukaudeksi Saksan toiseksi korkeimmalle sarjatasolle DEL2-liigan Löwen Frankfurtiin. HPK:n maalivahtivalmentaja Juha Lehtolan mukaan seura halusi antaa hänelle mahdollisuuden pelata loppukauden joukkueensa selkeänä ykkösmaalivahtina. Karjalainen jatkoi kaudella 2018–2019 Emil Larmin aisaparina HPK:ssa. Hänen vastuunsa lisääntyi kevätkaudella, kun Larmi oli pitkään sivussa. Karjalainen pelasi kauden aikana kaikkiaan 25 runkosarjaottelua torjuen yhden nollapelin. Hän ei kuitenkaan saanut peliaikaa pudotuspeleissä. Karjalainen voitti kauden päätteeksi Suomenmestaruuden. Hän pelasi kauden aikana myös yhden ottelun verran lainalla Mestis-joukkue Lempäälän Kisassa.

Kauteen 2019–2020 Karjalainen lähti niin ikään HPK:n ylimääräisenä maalivahtina, sillä joukkueella oli sopimukset myös Joona Voutilaisen, Rasmus Reijolan ja Tuomas Aallon kanssa. Hän pelasi syyskuussa kauden kaikki kolme SM-liigaotteluaan sekä yhden CHL-ottelun. Lokakuussa HPK:n urheilutoimenjohtaja Mika Toivola vahvisti *Hämeen Sanomille*, että Karjalaiselle etsitään uutta seuraa. Kauden edetessä hän jopa putosi HPK:n harjoitusvahvuudesta, jonne pääasiassa A-nuorissa pelaava Tuomas Aalto nousi Karjalaisen tilalle. Karjalainen ei saanut loppukaudella sopimusta muualle.

Karjalainen siirtyi kaudeksi 2020–2021 vuoden mittaisella sopimuksella hänen juniorivuosiltaan tutun Kajaanin Hokin Mestis-joukkueeseen. Karjalaisella oli kauden päättyeessä sarjan paras torjuntaprosentti (92,4%). Hänen sopimukseensa sisältyi optio ulkomaille siirtymisestä, jonka Karjalainen käytti tammikuussa 2021 Mestiksen ollessa keskeytettynä. Hän siirtyi loppukauden kattavalla sopimuksella Slovakian Extraligan HK Dukla Trenčíniin. Karjalainen hankittiin joukkueeseen korvaamaan AHL:ään sopimuksen tehnyt Connor LaCouvee. Hän toimi loppukaudella pääasiassa kakkosmaalivahtina Michal Valentille. Karjalainen pelasi 15 runkosarja- ja kaksi playoff-ottelua.

Kaudeksi 2021–2022 Karjalainen siirtyi vuoden mittaisella sopimuksella Ruotsin kolmanneksi korkeimmalla sarjatasolla Hockeyettan-joukkue Bodens HF:ään. Hänen alkukautensa osoittautui kuitenkin tilastojen valossa pettymykseksi, kun 11 ottelussa Karjalaisen torjuntaprosentiksi jäi 86,4% ja päästyettyjen maalien keskiarvoksi 3.53. Karjalaisen sopimus purettiin helmikuussa 2022. Muutamaa päivää myöhemmin hän siirtyi samassa sarjassa pelaavaan Kalmar HC:hen.

Karjalainen siirtyi kaudeksi 2022–2023 vuoden mittaisella sopimuksella monikansallisen Alps Hockey Leaguen slovenialaisjoukkue HDD Jeseniceen.

### Maajoukkueura

Karjalainen on pukenut muutamiin poikien maaotteluihin Suomen alle 17-vuotiaiden maajoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |  |
| 2011–2012 | Ilves | A-SM | 12 |  |  |  | 632 |  | 0 | 2.66 | 91,7 | – | – | – | – | – | – | – | – |
| 2012–2013 | Ilves | A-SM | 31 |  |  |  | 1734 |  | 0 | 3.53 | 89,1 | – | – | – | – | – | – | – | – |
| 2013–2014 | EC Salzburg | EBYSL | 2 |  |  |  | 119 |  | 0 | 3.04 | 89,5 | – | – | – | – | – | – | – | – |
|  | EC Salzburg II | MHL | 26 | 7 | 13 | 5 | 1553 | 80 | 1 | 3.09 | 89,8 | 5 | 2 | 3 | 251 | 12 | 1 | 2.86 | 89,8 |
| 2014–2015 | Lukko | A-SM | 43 |  |  |  |  | 114 |  | 2.68 | 91,2 | – | – | – | – | – | – | – | – |
|  | KeuPa HT | Mestis | 3 |  |  |  |  | 6 |  | 2.00 | 94,3 | 4 |  |  |  | 16 |  | 4.69 | 85,6 |
| 2015–2016 | Lukko | A-SM | 1 |  |  |  |  | 3 |  | 2.93 | 87,0 | – | – | – | – | – | – | – | – |
|  | KeuPa HT | Mestis | 28 |  |  |  | 1605 | 62 | 4 | 2.23 | 92,1 | 11 |  |  | 644 | 28 | 0 | 2.60 | 90,9 |
| 2016–2017 | Lukko | SM-liiga | 6 | 1 | 4 | 1 | 357 | 20 | 0 | 3.36 | 88,0 | – | – | – | – | – | – | – | – |
|  | HPK | SM-liiga | 17 | 5 | 5 | 5 | 965 | 30 | 2 | 2.27 | 90,3 | – | – | – | – | – | – | – | – |
| 2017–2018 | HPK | SM-liiga | 17 | 2 | 12 | 2 | 933 | 44 | 0 | 2.83 | 90,3 | – | – | – | – | – | – | – | – |
|  | Löwen Frankfurt | DEL2 | 11 | 7 | 4 | 0 | 665 | 37 | 0 | 3.34 | 90,5 | 7 | 4 | 3 | 405 | 23 | 0 | 3.40 | 89,6 |
| 2018–2019 | LeKi | Mestis | 1 | 1 | 0 | 0 | 60 | 2 | 0 | 2.00 | 94,6 | – | – | – | – | – | – | – | – |
|  | HPK | SM-liiga | 25 | 9 | 6 | 7 | 1422 | 60 | 1 | 2.40 | 89,4 | – | – | – | – | – | – | – | – | Kanada-malja |
| 2019–2020 | HPK | SM-liiga | 3 | 1 | 1 | 1 | 132 | 5 | 0 | 2.26 | 89,8 | – | – | – | – | – | – | – | – |
| 2020–2021 | Hokki | Mestis | 11 | 3 | 4 | 4 | 674 | 31 | 0 | 2.76 | 92,4 | – | – | – | – | – | – | – | – |
|  | HK Dukla Trenčín | SloEL | 15 | 7 | 5 | 3 | 1009 | 34 | 1 | 2.31 | 91,8 | 2 | 1 | 1 | 126 | 3 | 0 | 1.43 | 94,9 |
| 2019–2020 | Bodens HF | Ruotsi I | 11 | 2 | 7 | 0 | 561 | 33 | 0 | 3.53 | 86,4 | – | – | – | – | – | – | – | – |
|  | Kalmar HC | Ruotsi I | 5 | 5 | 0 | 0 | 300 | 7 | 1 | 1.40 | 94,8 | – | – | – | – | – | – | – | – |

Lähteet
-------

* Antti Karjalainen The Internet Hockey Databasessa (englanniksi)
* Antti Karjalainen Eurohockey-sivustolla (englanniksi)
* Antti Karjalainen *Elite Prospects*. Everysport Media Group AB.  (englanniksi)

### Viitteet

1. 1 2  Antti Karjalainen käyttää ulkomaanoption, siirtyy Slovakiaan *hokki.fi*.  20.1.2021. Hokki Kainuu Oy. Viitattu 20.1.2021.
2. ↑  Suonsyrjä, Vesa: Huippulupaava Levo tähyää kohti 18-vuotiaiden MM-kisoja *ilveshistoria.com*.  7.9.2012. Ilves-Hockey Oy. Viitattu 11.5.2020.
3. ↑  Uhari, Markku: Näin paljon HPK:n mestarijoukkueen jäsenet ansaitsivat: Antti Pennasen tuloilla ostaisi 174 hyvää kausikorttia *hameensanomat.fi*.  4.11.2019. Hämeen Sanomat Oy. Viitattu 11.8.2020.
4. 1 2 3 4 5  Antti Karjalainen *Elite Prospects*. Everysport Media Group AB.  (englanniksi)
5. 1 2 3 4 5  Antti Karjalainen Eurohockey-sivustolla (englanniksi)
6. ↑  Ilveksen nuoria Itävaltaan *Jatkoaika.com*.  16.9.2013. Jatkoaika r.y. Viitattu 27.8.2016.
7. ↑  Lukko lähettää nuoriaan KeuPan avuksi *Jatkoaika.com*.  24.2.2015. Jatkoaika r.y. Viitattu 27.8.2016.
8. ↑  Setänen, Eetu: Karjalaiselle nollapeli Mestis-debyytissä *ls24.fi*.  27.2.2015. Marva Media Oy. Viitattu 27.8.2016.
9. ↑  KeuPaan uusia kasvoja ja vanhoja jatkajia *Jatkoaika.com*.  11.5.2015. Jatkoaika r.y. Viitattu 27.8.2016.
10. ↑  Ikonen, Petteri: KeuPa HT:n Antti Karjalainen on Mestiksen kuukauden pelaaja *mestis.fi*.  30.3.2016. Suomen Jääkiekkoliitto – Finlands Ishockeyförbund ry.  Arkistoitu 25.8.2016. Viitattu 27.8.2016.
11. ↑  Kiekkoareena: Lukko jatkosopimuksiin nuorten pelaajiensa kanssa *Jatkoaika.com*.  9.2.2016. Jatkoaika r.y. Viitattu 27.8.2016.
12. ↑  Matches *championshockeyleague.com*.  26.8.2016. Champions Hockey League (CHL) AG. Viitattu 20.1.2021. (englanniksi)
13. ↑  Otteluseuranta *liiga.fi*.  17.9.2016. Jääkiekon SM-liiga Oy. Viitattu 17.9.2016.
14. ↑  Karjalainen siirtyy loppukaudeksi Raumalta Hämeenlinnaan *Jatkoaika.com*.  23.10.2016. Jatkoaika r.y. Viitattu 23.10.2016.
15. ↑  Otteluseuranta *liiga.fi*.  22.11.2016. Jääkiekon SM-liiga Oy. Viitattu 22.11.2016.
16. ↑  Kerhon tulevan kauden joukkueessa kokoa ja paluumuuttajia *jatkoaika.com*.  28.4.2017. Jatkoaika r.y. Viitattu 29.4.2017.
17. ↑  HPK-vahti lainasopimuksella Saksaan − vahvasti pelannut Kuusisto jatkaa *Jatkoaika.com*.  24.1.2018. Jatkoaika r.y. Viitattu 24.1.2018.
18. ↑  Huttunen, Sasha: HPK joutuu taas koville: Huippuvahti Emil Larmi sivussa viikkoja *iltalehti.fi*.  19.2.2019. Alma Media Suomi Oy. Viitattu 14.5.2019.
19. ↑  Savolainen, Samuel: HPK kaupittelee maalivahtiaan – "Hänelle etsitään uutta seuraa" *hameensanomat.fi*.  19.10.2018. Hämeen Sanomat Oy. Viitattu 31.3.2020.
20. ↑  Mänty-Sorvari, Laurell: Pelaaja-arviot, 2019-20: HPK:n juhlakaudella nähtiin tähtiloistoa Kunykin johdolla, mutta myös floppeja *Jatkoaika.com*.  18.3.2020. Jatkoaika r.y. Viitattu 31.3.2020.
21. ↑  Eskelinen, Jesse: HPK-hylkiö siirtyy Hokkiin – Karjalainen palaa synnyinseuduilleen *Jatkoaika.com*.  21.9.2020. Jatkoaika r.y. Viitattu 21.9.2020.
22. ↑  Zmena na brankárskom poste *hkdukla.sk*.  20.1.2021. HK DUKLA TRENČÍN, a.s. Viitattu 13.8.2021. (slovakiksi)
23. ↑  Saarela, Mikko: Entisen Liiga-vahdin ura jatkuu pienemmissä ympyröissä – teki sopimuksen Ruotsin alasarjaan *Leijonat.com*.  12.8.2021. Nordic Sport Media. Viitattu 13.8.2021.
24. ↑  Saarela, Mikko: Entinen Liiga-vahti floppasi totaalisesti – potkut Ruotsin alasarjasta hirveän kauden jälkeen *suomikiekko.com*.  12.2.2022. Nordic Sport Media. Viitattu 1.8.2022.
25. ↑  KHC värvar *hockeyettan.se*.  15.2.2022. Hockeyettan. Viitattu 1.8.2022. (ruotsiksi)
26. ↑  ZMAGOVALEC SM LIGE BO ČUVAJ NAŠE MREŽE V NOVI SEZONI! *hddjesenice.si*.  31.7.2022. HDD Jesenice. Viitattu 1.8.2022. (sloveeniksi)